text: Внимателно прочетох сигнала срещу главния прокурор Иван Гешев, изготвен предимно от г-н Бойко Рашков. Огромната част от него съдържа статии и публикации, а такъв сериозен въпрос не може да се базира на слухове, внушения и подобни неща. Това заяви в предаването "Лице в лице" по бТВ председателят на Асоциацията на прокурорите в България Владимир Николов.
  Нейният председател призова да бъде изчакано решението на Висшия съдебен съвет и да не се вадят политически дивиденти на гърба на подобен казус.
  Според Николов не бива да всява недоверие към институциите у българските граждани.
  "Напрежението, което се наблюдава между съдебната и изпълнителната власт, както и между МВР и Прокуратурата в момента, е в полза единствено на престъпността", каза той.
  Председателят на Асоциацията коментира и обвиненията, че в момента Прокуратурата робува прекалено много на общественото мнение с показни арести, както и че институцията не действа по съвест и прилага двойни стандарти по отношение на направените арести.
  На финала на разговора Николов добави, че ако Прокуратурата бъде извадена от рамките на съдебната власт, има опасност да се стигне до силно вмешателство и никой няма да има полза от това.
  Движението по пътя I-4 Омуртаг – Търговище в района на Търговище временно е ограничено поради изтичане на газ от бензиностанция "Йоана", съобщиха от АПИ. Шофьорите да се движат с повишено внимание и съобразена скорост по следните обходни маршрути: В посока София: с. Лиляк – с. Пайдушко – с. Божур – […]